《明妃词用储光羲韵 其一》
明代·郭棐

大漠霜花缭乱飞，禦寒犹著汉宫衣。此时紫塞和戎毕，何日黄金赎妾归。

作者简介：明广东南海人，字笃周。幼从湛若水学，与闻心性之旨。嘉靖四十一年进士，授礼部主事。穆宗即位，次日传封七夫人御札将出。棐谏诤，事乃罢。后终官光禄寺正卿。有《粤大记》、《岭海名胜记》、《四川通志》等。